ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าหัวมันฝรั่งเพื่อการแปรรูปจากสหภาพพม่าพ.ศ. ๒๕๕๒[๑] ด้วยกรมวิชาการเกษตรได้วิเคราะห์ความเสี่ยงศัตรูพืชของหัวมันฝรั่งเพื่อการแปรรูปที่นำเข้าเพื่อการค้าจากสหภาพพม่าเสร็จสิ้นแล้วอาศัยอำนาจตามความในมาตรา ๘ และมาตรา ๑๐ แห่งพระราชบัญญัติกักพืช พ.ศ. ๒๕๐๗ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย อธิบดีกรมวิชาการเกษตรโดยคำแนะนำของคณะกรรมการกักพืชออกประกาศกำหนดเงื่อนไขการนำหัวมันฝรั่งเพื่อการแปรรูปจากสหภาพพม่าเข้ามาในราชอาณาจักรดังต่อไปนี้ข้อ ๑ ชนิดพืชหัวมันฝรั่ง(potato tuber) Solanum tuberosumข้อ ๒ หน่วยงานที่รับผิดชอบ๓.๑ราชอาณาจักรไทย คือ กรมวิชาการเกษตร๓.๒สหภาพพม่า คือ Ministry of Agriculture and Irrigation, Myanmar Agricultural Service (หลังจากนี้ต่อไปจะอ้างถึงว่าเป็นMAI-MAS)ข้อ ๓ การขออนุญาตนำเข้า๓.๑ต้องมีใบอนุญาตนำเข้าซึ่งออกให้โดยกรมวิชาการเกษตร๓.๒ผู้ที่มีสิทธิยื่นคำขอใบอนุญาตนำเข้าหัวมันฝรั่งเพื่อการแปรรูปต้องดำเนินธุรกิจโรงงานแปรรูปมันฝรั่ง๓.๓ผู้ยื่นคำขอจะได้รับใบอนุญาตนำเข้าถ้าโรงงานแปรรูปมันฝรั่งมีอุปกรณ์พร้อมสำหรับจัดการกับดินที่ติดมากับหัวมันฝรั่งส่วนของหัวมันฝรั่งที่คัดทิ้ง และน้ำล้างหัวมันฝรั่งตามที่ระบุไว้ในข้อ ๕ได้อย่างปลอดภัยข้อ ๔ วิธีการขนส่งหัวมันฝรั่งต้องส่งตรงจากสหภาพพม่าไปยังในราชอาณาจักรไทยในลักษณะเป็นสินค้าขนส่งผ่านพรมแดนข้อ ๕ การจดทะเบียนโรงงานแปรรูปมันฝรั่ง๕.๑หัวมันฝรั่งนำเข้าเพื่อการแปรรูปต้องถูกแปรรูปในโรงงานแปรรูปมันฝรั่งที่จดทะเบียนและรับรองโดยกรมวิชาการเกษตรเจ้าหน้าที่กักกันพืชต้องตรวจสอบโรงงานแปรรูปมันฝรั่งว่าได้ปฏิบัติเป็นไปตามข้อกำหนดการรับรองโรงงานแปรรูปมันฝรั่งขึ้นอยู่กับการดำเนินการของบริษัทนำเข้าหัวมันฝรั่งเพื่อการแปรรูปที่จะปฏิบัติให้เป็นไปตามข้อกำหนดดังนี้๕.๑.๑โรงงานแปรรูปมันฝรั่งต้องมีอุปกรณ์ซึ่งเหมาะสมสำหรับการทำความสะอาดและการกำจัดเชื้อ๕.๑.๒ต้องนำน้ำจากเครื่องล้างและเครื่องปอกหัวมันฝรั่งไปจัดการโดยระบบบำบัดน้ำเสียที่ได้รับการยอมรับหรือระบบกำจัดของเสียอื่น ๆ ที่ได้รับการยอมรับ๕.๑.๓ต้องกำจัดดินที่ติดมากับหัวมันฝรั่งและเศษเหลือต่าง ๆของมันฝรั่งด้วยวิธีการที่เหมาะสม๕.๑.๔บริษัทนำเข้าหัวมันฝรั่งเพื่อการแปรรูปต้องเก็บรักษาข้อมูลจำนวนหัวมันฝรั่งที่นำเข้าและแปรรูปและต้องไม่นำหัวมันฝรั่งไปทำการแปรรูปที่โรงงานอื่นโดยไม่ผ่านความเห็นชอบก่อนจากกรมวิชาการเกษตร๕.๒ต้องตรวจสอบโรงงานแปรรูปหัวมันฝรั่งเป็นประจำทุกปีว่าได้ปฏิบัติตามข้อกำหนดโดยบริษัทนำเข้าหัวมันฝรั่งเพื่อการแปรรูปเป็นผู้รับผิดชอบค่าใช้จ่ายทั้งหมด๕.๓โรงงานแปรรูปหัวมันฝรั่งต้องปฏิบัติตามเงื่อนไขที่กรมวิชาการเกษตรกำหนดโดยเคร่งครัดใบอนุญาตนำเข้าหัวมันฝรั่งเพื่อการแปรรูปจะถูกเพิกถอนถ้าไม่สามารถปฏิบัติตามเงื่อนไขที่กำหนดข้อ ๖ ข้อกำหนดนำเข้าด้านสุขอนามัยพืชเพื่อลดความเสี่ยงของไส้เดือนฝอยและโรคพืชที่ทำลายบนหัวมันฝรั่งต้องดำเนินมาตรการสุขอนามัยพืชกับหัวมันฝรั่งนำเข้าเพื่อการแปรรูปด้วยวิธีการใดวิธีการหนึ่งดังนี้๖.๑ต้องล้างหัวมันฝรั่งด้วยน้ำให้สะอาดจนกระทั่งหัวมันฝรั่งปราศจากดินเท่าที่จะเป็นไปได้ในทางปฏิบัติหรือ๖.๒กรณีการนำเข้าหัวมันฝรั่งที่ไม่ล้างน้ำต้องดำเนินการปัดดินบนหัวมันฝรั่งจนกระทั่งปราศจากดินเท่าที่จะเป็นไปได้ในทางปฏิบัติดินที่มีลักษณะเป็นผงติดมากับหัวมันฝรั่งต้องมีน้ำหนักไม่เกิน ๑๐๐ กรัมต่อหัวมันฝรั่งน้ำหนัก ๕๐ กิโลกรัม (เท่ากับร้อยละ ๐.๒ โดยน้ำหนัก) สำหรับดินที่มีลักษณะเป็นก้อนเกาะติดบนหัวมันฝรั่งหัวมันฝรั่งซึ่งมีดินลักษณะเป็นก้อนเกาะติดมาครอบคลุมพื้นที่ผิวเกินกว่าร้อยละ ๒๐ต้องมีไม่เกินจำนวน ๓๐ หัว จากตัวอย่างหัวมันฝรั่งจำนวน ๖๐๐ หัว (เท่ากับร้อยละ ๕)นอกจากนี้แล้วต้องควบคุมการแตกหน่อบนหัวมันฝรั่งด้วยสารยับยั้งความงอก หรือ๖.๓ต้องดำเนินการปัดดินบนหัวมันฝรั่งจนกระทั่งปราศจากดินเท่าที่จะเป็นไปได้ในทางปฏิบัติบรรจุมันฝรั่งในภาชนะบรรจุ และส่งออกภายในหนึ่งเดือนหลังจากเก็บเกี่ยวข้อ ๗ การรับรองสุขอนามัยพืช๗.๑ต้องแนบใบรับรองสุขอนามัยพืชมาพร้อมกับสินค้าหัวมันฝรั่งจากสหภาพพม่าทุกครั้งที่มีการนำเข้า๗.๒ใบรับรองสุขอนามัยพืชต้องระบุข้อความเพิ่มเติม ดังต่อไปนี้The potatoes this consignment were produced Myanmar accordance with the conditions governing entry of potatoes for processing to Thailand.และThe potatoes this consignment have been washed.หรือThe potatoes this consignment were treated with a sprout inhibitor.หรือThe potatoes this consignment were packed and shipped within month of harvest.ทั้งนี้ตั้งแต่บัดนี้เป็นต้นไปประกาศ ณ วันที่ ๑๕กรกฎาคม พ.ศ. ๒๕๕๒สมชาย ชาญณรงค์กุลอธิบดีกรมวิชาการเกษตรปริยานุช/ผู้จัดทำ๒๔ สิงหาคม ๒๕๕๒พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๑๑๔ ง/หน้า ๖๖/๑๔ สิงหาคม ๒๕๕๒